CELEX: 62012CN0002
Language: fi
Date: 2012-01-03 00:00:00
Title: Asia C-2/12: Ennakkoratkaisupyyntö, jonka Hoge Raad der Nederlanden (Alankomaat) on esittänyt 3.1.2012 — Trianon Productie BV v. Revillon Chocolatier SAS

31.3.2012   
            
            
               FI
            
            
               Euroopan unionin virallinen lehti
            
            
               C 98/10
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 3.1.2012 — Trianon Productie BV v. Revillon Chocolatier SAS
   (Asia C-2/12)
   2012/C 98/15
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: Trianon Productie BV
   
      Vastapuoli: Revillon Chocolatier SAS
   
      Ennakkoratkaisukysymykset
   
   
               1)
            
            
               Liittyykö direktiivin 89/104/ETY (1) — sellaisena kuin se on kodifioituna direktiivillä 2008/95/EY (2) — 3 artiklan 1 kohdan johdantovirkkeessä ja e alakohdan iii alakohdassa säädetty rekisteröinnin este tai mitättömyysperuste eli se, etteivät (kolmiulotteiset) tavaramerkit voi muodostua yksinomaan tavaran arvoon olennaisesti vaikuttavasta muodosta, siihen, millä perusteella (tai perusteilla) relevantti kohdeyleisö tekee ostopäätöksensä?
            
         
               2)
            
            
               Onko edellä mainitussa säännöksessä tarkoitetusta ”tavaran arvoon olennaisesti vaikuttavasta muodosta” kyse
               
                           a)
                        
                        
                           vain silloin, kun on katsottava, että kyseinen muoto merkitsee ensisijaista tai hallitsevaa arvoa muihin arvoihin (kuten elintarvikkeiden tapauksessa makuun tai rakenteeseen) verrattuna, vai
                        
                     
                           b)
                        
                        
                           myös silloin, kun kyseisen ensisijaisen tai hallitsevan arvon lisäksi on olemassa myös muita, kyseisen tavaran kannalta myös olennaisina pidettäviä arvoja?
                        
                     
         
               3)
            
            
               Onko toiseen kysymykseen annettavan vastauksen kannalta pidettävä ratkaisevana relevantin kohdeyleisön enemmistön näkemystä, vai voiko tuomioistuin todeta, että pelkästään yleisön osan näkemys riittää siihen, että kyseistä arvoa voidaan pitää edellä mainitussa säännöksessä tarkoitetulla tavalla ”olennaisena”?
            
         
               4)
            
            
               Jos kolmanteen kysymykseen vastataan jälkimmäisen vaihtoehdon mukaisesti, kuinka suuren on kyseisen yleisön osan oltava?
            
         
      (1)  Jäsenvaltioiden tavaramerkkilainsäädännön lähentämisestä 21.12.1988 annettu ensimmäinen neuvoston direktiivi 89/104/ETY (EYVL L 1989, L 40, s. 1).
   
      (2)  EUVL L 299, s. 25.